Αρνίσια παϊδάκια από την Αυστραλία
Μια ωραία συνταγή για παϊδάκια στα κάρβουνα ή σε ψησταριά υγραερίου. Καταπληκτική και η μαρινάδα με κέτσαπ και λεμονοθύμαρο!
1.500 γρ. παϊδάκια αρνίσια, αλάτι (προαιρετικά), λίγο φρεσκοτριμμένο πιπέρι, 4 κουτ. σούπας κέτσαπ, 60 ml χυμός λεμονιού, 11⁄2 κουτ. γλυκού λεμονοπίπερο*, 1 κουτ. γλυκού δεντρολίβανο ξερό, καλά κοπανισμένο, 1 μικρό κρεμμύδι ξερό, τριμμένο, μαζί με το ζουμί του, 1 σκελίδα σκόρδου, λιωμένη, 90 ml ελαιόλαδο
Σε ένα βαθύ μπολ ανακατεύουμε όλα τα υλικά για τη μαρινάδα, ρίχνουμε τα παϊδάκια και τα ανακατεύουμε καλά με τα χέρια μας, ώστε να καλυφθούν καλά.Σκεπάζουμε με μεμβράνη και αφήνουμε 6 ώρες να μαριναριστούν.Βγάζουμε τα παϊδάκια από τη μαρινάδα, τα στεγνώνουμε ελαφρώς με χαρτί κουζίνας και ψήνουμε στα κάρβουνα ή σε ψησταριά υγραερίου σε δυνατή φωτιά για περίπου 16-20 λεπτά συνολικά, ανάλογα με το αν τα θέλουμε μέτρια ή καλοψημένα.Ψήσαμε τα παϊδάκια σε ψησταριά υγραερίου (11,8 ΚW) σε δυνατή φωτιά και σε καλά λαδωμένη σχάρα.Χρειάστηκαν 8 λεπτά από κάθε πλευρά για να γίνουν μέτρια ψημένα και 10 λεπτά για να γίνουν καλοψημένα.Σερβίρουμε τα παϊδάκια σε πιατέλα και τα αλατίζουμε αμέσως.Δοκιμάσαμε τα παϊδάκια χωρίς αλάτι και μας φάνηκαν λίγο πιο γλυκά από όσο θα θέλαμε. Με το αλάτι, όμως, εξισορρόπησε η γεύση και ήταν νοστιμότατα.
Αρνί